_:nbe4c066f79f34414945fa4bc87fdeddbxb0
<http://schema.org/articleBody>
"Ο Δήμος Αμπελοκήπων - Μενεμένης τίμησε την Ημέρα μνήμης της γενοκτονίας του Μικρασιατικού Ελληνισμού το πρωί της Κυριακής 19/9 στην Πλατεία Τσομπάνογλου Μενεμένης \r\n\r\nόπου πραγματοποιήθηκε η ετήσια εκδήλωση μνήμης με επιμνημόσυνη δέηση και κατάθεση στεφάνων από τη Δημοτική Αρχή και Δημοτικές Παρατάξεις καθώς και από πολιτιστικούς συλλόγους του δήμου.\r\n\r\nΣτην εκδήλωση συμμετείχε η χορωδία του Μικρασιατικού Συλλόγου Μενεμένης-Αμπελοκήπων «Αγία Παρασκευή» η οποία ερμήνευσε μικρασιάτικα τραγούδια και μοιρολόγια της προσφυγιάς. \r\n\r\nΤην εφετινή χρονιά την εκδήλωση λάμπρυνε με την παρουσία του και μίλησε από τον σολέα του Ιερού Ναού Αγίας Παρασκευής Μενεμένης ο Σεβασμιώτατος Μητροπολίτης Νεαπόλεως και Σταυρουπόλεως κκ Βαρνάβας ενώ την εκδήλωση τίμησε με την παρουσία του και κατέθεσε στεφάνι εκ μέρους της Βουλής των Ελλήνων ο Βουλευτής Β’ Θεσσαλονίκης κ. Σάββας Αναστασιάδης. "
<https://www.aftodioikisinews.gr/%CE%B4%CE%AE%CE%BC%CE%BF%CF%82-%CE%B1%CE%BC%CF%80%CE%B5%CE%BB%CE%BF%CE%BA%CE%AE%CF%80%CF%89%CE%BD-%CE%BC%CE%B5%CE%BD%CE%B5%CE%BC%CE%AD%CE%BD%CE%B7%CF%82/>